Lav et referat af nedenstående tekst:

Tekst:
Hold god afstand og sprit af. Der er fortsat brug for de grundlæggende metoder, hvis coronasmitten skal bringes ned igen i Frederikshavn og Brønderslev Kommuner. Begge kommuner har høje smittetal, men især Frederikshavn, der fortsat oplever en væsentlig stigning i smittetallet. I opgørelsen torsdag er tallet steget igen. Med 124 nye smittede de seneste syv dage ligger incidenstallet - altså antallet af smittede pr. 100.000 indbyggere - på 210. Dermed ligger Frederikshavn på en 11.-plads i Danmark, kun overgået af kommuner i hovedstadsregionen. Se TV2 opgørelse over dagens smittetal i dette link Brønderslev er også på vagt Frederikshavn har fortsat det højeste incidenstal blandt kommunerne i Jylland, men i  nabokommunen Brønderslev er man med et incidenstal på 135 også på vagt, fortæller borgmester Michael Klitgaard. - Vi skal passe rigtig meget på hinanden. Derfor opfordrer vi til, man spritter af, holder afstand og passer på, hvor mange man omgås, siger han. To skoler, Agersted Friskole og Hedegaardsskolen i Brønderslev er ramt af smitte, så kommunen har valgt at oprette et ekstra teststed i Dronninglund i nærheden af Agersted. Se historien om coronasituationen i de to nordjyske kommuner fortalt som tv-indslag i toppen af denne artikel.

Referat:
Frederikshavn Kommune indtager fortsat en kedelig førsteplads blandt de jyske kommuner i antal smittede med coronavirus.